**Spoštovani starši**

Za predšolske otroke bo od ponedeljka, 18. maja 2020, vzgojno delo spet potekalo v prostorih vrtca Agata z enotama.

Strokovni delavci vrtca se bomo maksimalno potrudili, da bo delo potekalo normalno, v skladu s smernicami in navodili strokovnih institucij.

Nekaj osnovnih obvestil in navodil:

**Vrtec z enotama bo odprt kot običajno**

1. Glede na število otrok, ki ste jih starši predhodno prijavili, so oblikovane manjše skupine. **Vsak** izmed otrok je vključen v skupino, ki jo je že predhodno obiskoval, vodila pa jo bo ista strokovna delavka, tako da bo morebitna stiska otroka ob ponovni vrnitvi v vrtec zagotovo manjša. Takšne skupine bodo 14 dni stalne, kar pomeni, da drugih otrok ne bo.
2. V vrtec naj pripelje otroka zdrava oseba, če je le mogoče, iz istega gospodinjstva.
3. Prvi dan morate na vhodu v vrtec starši **obvezno prinesti podpisano izjavo o zdravstvenem stanju**. V primeru, da te izjave ne bo, otroka ne bomo mogli sprejeti.
4. Otroci naj imajo **dnevno** s seboj lonček ali stekleničko za pijačo, ter vrečko z rezervnimi oblačili. Ob odhodu otroka iz vrtca torej **vse odnesete domov** in naslednji dan čisto nazaj.
5. Starši, ki boste za malčke prinesli s seboj dudo, ninico za spanje, to odložite v garderobi.
6. V vrtec otrok ne prinaša **nobenih igrač.**
7. Starši svoje otroke spremljate do vhoda v vrtec. **Pozvonite in počakate** na strokovno delavko, ki bo starejše otroke pospremila v igralnico. Mlajše otroke (1 – 3 leta) pospremite starši v garderobo, kjer otroka uredite. V garderobi pa se ne zadržujte po nepotrebnem. **Ob vstopu v vrtec si obvezno razkužite roke in nadenite zaščitno masko.** Ves čas vzdržujte razdaljo. Navodilo velja tudi ob odhodu otroka iz vrtca.
8. Prosimo vas, da upoštevate čas prihoda in odhoda vašega otroka, ki ste ga zapisali v prijavnici.
9. Za otroke razkuževanje ni priporočljivo in bodo roke umili z vodo in milom takoj ob prihodu v igralnico.
10. **Vstop staršev v vrtec brez predhodnega dogovora ni dovoljen.** Odraslim vstop v igralnico ni dovoljen, če bodo vrata igralnice zaprta, potrkajte in počakajte na prihod vzgojiteljice, ki bo otroka sprejela.
11. V šoli so se pričela gradbena dela v kuhinji, zato smo lokacijo kuhinje preselili. Za obroke v vrtcu bo poskrbljeno v skladu s smernicami in navodili pristojnih institucij.
12. V vrtec sodijo samo zdravi otroci.
13. V primeru, da otrok zboli, se ravnamo po pravilih, ki veljajo v OŠ Poljane. Pravila bodo objavljena na spletni strani šole.

Poljane, 15.5. 2020 Metka Debeljak, ravnateljica

 Špela Režen, pomočnica ravnateljice